Московски физико-технически институт

Московският физико-технически институт (държавен университет) [на руски: Московский физико-технический институт (государственный университет)], съкратено МФТИ и Физте́х, е сред водещите висши училища в Москва и 39-те научноизследователски университета в Русия с предимно техническа насоченост. Ректор е професор доктор на физико-математическите науки Николай Кудрявцев, член-кореспондент на РАН. Система на Физтеха Отличителна черта на учебния процес в МФТИ е т.нар. „система на Физтеха“, насочена към подготовка на учени и инженери за работа в най-новите области на приложната и теоретичната физика и приложната математика от направление „Приложна математика и физика“. Понастоящем се подготвят също и специалисти по направленията „Системен анализ и управление“, „Информатика и изчислителна техника“, „Компютърна сигурност“. През 2009 г. е открито новото направление „Приложна математика и информатика“. Пьотър Капица – нобелов лауреат и академик на РАН, в писмо до съветския премиер Йосиф Сталин с предложение за създаване на новия ВУЗ изрежда неговите принципи, станали основа на бъдещата „система на Физтеха“: щателен подбор на надарени и склонни към творческа работа младежи; участие в обучението на водещи научни работници и тесен контакт с тях в тяхната творческа обстановка; индивидуален подход към отделните студенти с цел развитие на творческите им наклонности; възпитание от самото начало в атмосфера на технически изследвания и конструктивно творчество с използване за това на най-добрите лаборатории на страната. Създаване С постановление на правителството от 10 март 1946 г. се учредява Висша физико-техническа школа, която да започне учебни занятия от 1 септември същата година С ново правителствено постановление обаче от 25 ноември същата година се отменя решението за създаване на независимо висше училище, а се открива Физико-технически факултет в рамките на Московския държавен университет „Ломоносов“. Заради клеветническа кампания (поради неговата силна привлекателност) факултетът е закрит само след 5 години – през лятото на 1951 г. Още на 17 септември същата година обаче с поредно постановление се създава новият Московски физико-технически институт. Структура В състава на университета има 11 факултета, както и 2 бази в Московска област: в градовете Долгопрудний (Долгопрудный) и Жуковски (Жуковский). Разполага с общежития. Във ВШИ се обучават 4477 студенти и 600 аспиранти. Преподаватели Сред преподавателите на МФТИ са: 8 нобелови лауреати – Алексей Абрикосов, Виталий Гинзбург, Пьотър Капица, Лев Ландау, Александър Прохоров, Андрей Сахаров, Николай Семьонов, Игор Там 78 академици и 37 член-кореспонденти на АН на СССР и на РАН Випускници Сред випускниците на МФТИ са: 2 нобелови лауреати – Андрей Гейм и Константин Новосьолов над 100 академици и член-кореспонденти (вкл. 3 вицепрезиденти) на РАН над 4000 доктори на науките более 8000 кандидати на науките 3 космонавти 3 министри на Русия Външни препратки Официален сайт на МФТИ Архив на оригинала от 2020-06-28 в Wayback Machine. ((ru)) ((en)) Интернет портал „Легендарный Физтех“ Архив на оригинала от 2010-03-16 в Wayback Machine. ((ru)) Уеб музей на МФТИ „Система Физтеха“ Архив на оригинала от 2011-08-22 в Wayback Machine. ((ru)) Вестник „За науку“ Архив на оригинала от 2011-08-18 в Wayback Machine. ((ru)) Студенческий портал Физтеха ((ru))